गोरखापत्र दैनिकले दुई दशकपछि द्विसदनात्मक सदन शीर्षकमा आजदेखि संसदको पहिलो अधिवेशन शुुरु हुन लागेको विषयलाई मुख्य समाचार बनाएर छापेको छ । समाचारमा लेखिएको छ, ‘जनआन्दोलन र राजनीतिक परिवर्तनपछि निर्वाचित संस्था संविधानसभा एक सदनात्मक थियो र संविधानसभाले नै संसदको पनि कामकारवाही गर्दै आएको थियो । फेरिएको राजनीतिक पृष्ठभूमिका संघीय संरचनामा प्रदेशसभा पनि कार्यान्वयन आएर अधिवेशन सुरु भइसकेको छ । संघीय संसदको पहिलो अधिवेशन भने औपचारिक रुपमा सोमबार सुरु हुँदैछ ।’
